**NÁRODNÁ RADA SLOVENSKEJ REPUBLIKY**

IX. volebné obdobie

Návrh

**ZÁKON**

z ... 2025,

**ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 595/2003 Z. z. o dani z príjmov v znení zákona č. 43/2004 Z. z., zákona č. 177/2004 Z. z., zákona č. 191/2004 Z. z., zákona č. 391/2004 Z. z., zákona č. 538/2004 Z. z., zákona č. 539/2004 Z. z., zákona č. 659/2004 Z. z., zákona č. 68/2005 Z. z., zákona č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006 Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona č. 530/2007 Z. z., zákona č. 561/2007 Z. z., zákona č. 621/2007 Z. z., zákona č. 653/2007 Z. z., zákona č. 168/2008 Z. z., zákona č. 465/2008 Z. z., zákona č. 514/2008 Z. z., zákona č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z., zákona č. 185/2009 Z. z., zákona č. 504/2009 Z. z., zákona č. 563/2009 Z. z., zákona č. 374/2010 Z. z., zákona č. 548/2010 Z. z., zákona č. 129/2011 Z. z., zákona č. 231/2011 Z. z., zákona č. 250/2011 Z. z., zákona č. 331/2011 Z. z., zákona č. 362/2011 Z. z., zákona č. 406/2011 Z. z., zákona č. 547/2011 Z. z., zákona č. 548/2011 Z. z., zákona č. 69/2012 Z. z., uznesenia Ústavného súdu Slovenskej republiky č. 188/2012 Z. z., zákona č. 189/2012 Z. z., zákona č. 252/2012 Z. z., zákona č. 288/2012 Z. z., zákona č. 395/2012 Z. z., zákona č. 70/2013 Z. z., zákona č. 135/2013 Z. z., zákona č. 318/2013 Z. z., zákona č. 463/2013 Z. z., zákona č. 180/2014 Z. z., zákona č. 183/2014 Z. z., zákona č. 333/2014 Z. z., zákona č. 364/2014 Z. z., zákona č. 371/2014 Z. z., zákona č. 25/2015 Z. z., zákona č. 61/2015 Z. z., zákona č. 62/2015 Z. z., zákona č. 79/2015 Z. z., zákona č. 140/2015 Z. z., zákona č. 176/2015 Z. z., zákona č. 253/2015 Z. z., zákona č. 361/2015 Z. z., zákona č. 375/2015 Z. z., zákona č. 378/2015 Z. z., zákona č. 389/2015 Z. z., zákona č. 437/2015 Z. z., zákona č. 440/2015 Z. z., zákona č. 341/2016 Z. z., zákona č. 264/2017 Z. z., zákona č. 279/2017 Z. z., zákona č. 335/2017 Z. z., zákona č. 344/2017 Z. z., zákona č. 57/2018 Z. z., zákona č. 63/2018 Z. z., zákona č. 112/2018 Z. z., zákona č. 209/2018 Z. z., zákona č. 213/2018 Z. z., zákona č. 317/2018 Z. z., zákona č. 347/2018 Z. z., zákona č. 368/2018 Z. z., zákona č. 385/2018 Z. z., zákona č. 4/2019 Z. z., zákona č. 10/2019 Z. z., zákona č. 54/2019 Z. z., zákona č. 88/2019 Z. z., zákona č. 155/2019 Z. z., zákona č. 221/2019 Z. z., zákona č. 223/2019 Z. z., zákona č. 228/2019 Z. z., zákona č. 233/2019 Z. z., zákona č. 301/2019 Z. z., zákona č. 315/2019 Z. z., zákona č. 316/2019 Z. z., zákona č. 319/2019 Z. z., zákona č. 390/2019 Z. z., zákona č. 393/2019 Z. z., zákona č. 462/2019 Z. z., zákona č. 46/2020 Z. z., zákona č. 198/2020 Z. z., zákona č. 296/2020 Z. z., zákona č. 416/2020 Z. z., zákona č. 420/2020 Z. z., zákona č. 421/2020 Z. z., zákona č. 76/2021 Z. z., zákona č. 215/2021 Z. z., zákona č. 257/2021 Z. z., zákona č. 310/2021 Z. z., zákona č. 408/2021 Z. z., zákona č. 416/2021 Z. z., zákona č. 129/2022 Z. z., zákona č. 222/2022 Z. z., zákona č. 232/2022 Z. z. a zákona č. 257/2022 Z. z., zákona č. 433/2022 Z. z., zákona č. 496/2022 Z. z., zákona č. 519/2022 Z. z., zákona č. 59/2023 Z. z., zákona č. 60/2023 Z. z., zákona č. 65/2023 Z. z., zákona č. 123/2023 Z. z., zákona č. 128/2023 Z. z., zákona č. 205/2023 Z. z., zákona č. 278/2023 Z. z., zákona č. 281/2023 Z. z., zákona č. 309/2023 Z. z., zákona č. 508/2023 Z. z., zákona č. 530/2023 Z. z., zákona č. 46/2024 Z. z., zákona č. 87/2024 Z. z., zákona č. 248/2024 Z. z., zákona č. 278/2024 Z. z., zákona č. 279/2024 Z. z., zákona č. 355/2024 Z. z. a zákona č. 26/2025 Z. z. sa mení a dopĺňa takto:

1. V § 2 písm. u) sa vypúšťa slovo „povinná“.
2. V § 34 ods. 1 sa za slová „5 000 eur,“ vkladajú slová „ak tento zákon neustanovuje inak,“ a na konci sa pripája táto veta: „Daňovník, ktorého posledná známa daňová povinnosť nepresiahla 100 000 eur, je oprávnený správcovi dane oznámiť, že nebude počas preddavkového obdobia platiť preddavky na daň, pričom v takom prípade je povinný v lehote na podanie daňového priznania zaplatiť úrok zo sumy dane vypočítanej v jeho daňovom priznaní vo výške dvojnásobku základnej úrokovej sadzby Európskej centrálnej banky.“.
3. V § 34 ods. 2 prvej vete sa za slovo „povinnosti“ vkladajú slová „alebo v zníženej výške určenej daňovníkom“.
4. V § 34 ods. 3 prvej vete sa za slovo „povinnosti“ vkladajú slová „alebo v zníženej výške určenej daňovníkom“.
5. V § 34 ods. 4 sa za slovo „daňovníka“ vkladá čiarka a slová „ktorého posledná známa daňová povinnosť presiahla 100 000 eur,“.
6. § 34 sa dopĺňa odsekmi 9 až 11, ktoré znejú:

„(9) Ak daňovník platí preddavky na daň v zníženej výške podľa odseku 2 alebo 3 a daň vypočítaná v jeho daňovom priznaní je vyššia ako zaplatené preddavky na daň, je povinný v lehote na podanie daňového priznania zaplatiť rozdiel a úrok zo sumy rozdielu vo výške dvojnásobku základnej úrokovej sadzby Európskej centrálnej banky.

(10) Platenie preddavkov na daň v zníženej výške podľa odseku 2 alebo 3,  je daňovník povinný oznámiť príslušnému správcovi dane predložením vyhlásenia príslušnému správcovi dane najneskôr 15 dní pred uplynutím lehoty splatnosti preddavku na daň z príjmov; zmenu výšky platenia preddavkov na daň môže daňovník počas zdaňovacieho obdobia oznámiť raz za kalendárny štvrťrok.

(11) Ak sa daňovník rozhodol preddavky na daň v príslušnom zdaňovacom období neplatiť podľa odseku 1 poslednej vety, je povinný to oznámiť príslušnému správcovi dane predložením vyhlásenia najneskôr 15 dní pred uplynutím lehoty splatnosti preddavku na daň z príjmov.“.

1. V § 42 ods. 1 znie:

„(1) Daňovník, ktorého daň za predchádzajúce zdaňovacie obdobie vypočítaná podľa odseku 6 presiahla 16 600 eur, platí počnúc prvým mesiacom nasledujúceho zdaňovacieho obdobia, mesačné preddavky na daň vo výške 1/12 dane za predchádzajúce zdaňovacie obdobie alebo v zníženej výške určenej daňovníkom, a to do konca príslušného mesiaca, ak tento zákon neustanovuje inak. Ak daňovník platí mesačné preddavky na daň vo výške 1/12 dane za predchádzajúce zdaňovacie obdobie, vyrovná celoročnú daň v lehote na podanie daňového priznania.“.

1. V § 42 ods. 2 prvej vete sa za slová „predchádzajúce zdaňovacie obdobie“ vkladajú slová „alebo v zníženej výške určenej daňovníkom, ak tento zákon neustanovuje inak“.
2. V § 42 ods. 2 posledná veta znie: „Ak daňovník platí štvrťročné preddavky na daň na bežné zdaňovacie obdobie vo výške 1/4 dane za predchádzajúce zdaňovacie obdobie, vyrovná celoročnú daň v lehote na podanie daňového priznania.“.
3. V § 42 ods. 3 sa pred úvodnú vetu vkladá nová prvá veta: „Daňovník, ktorého daň za predchádzajúce zdaňovacie obdobie vypočítaná podľa odseku 6 nepresiahla 100 000 eur, je oprávnený správcovi dane oznámiť, že nebude platiť preddavky na daň, pričom v takom prípade je povinný v lehote na podanie daňového priznania vyrovnať celoročnú daň a zaplatiť úrok zo sumy celoročnej dane vypočítanej v jeho daňovom priznaní vo výške dvojnásobku základnej úrokovej sadzby Európskej centrálnej banky.“.
4. V § 42 ods. 4 druhej vete sa za slovo „Daňovník,“ vkladajú slová „ktorý platí preddavky podľa odseku 1 alebo 2 a“.
5. V § 42 ods. 10 prvej vete sa na konci pripájajú tieto slová „a jej výška presiahla 100 000 eur“.
6. V § 42 ods. 10 druhej vete sa za slovo „daňovníka“ vkladá čiarka a slová „ktorého daň za predchádzajúce zdaňovacie obdobie vypočítaná podľa odseku 6 presiahla 100 000 eur,“.
7. V § 42 ods. 11 sa na konci pripája táto veta: „Ak daňovník platí preddavky na daň v zníženej výške podľa odseku 1 alebo 2 a daň vypočítaná v jeho daňovom priznaní je vyššia ako zaplatené preddavky na daň, je povinný v lehote na podanie daňového priznania vyrovnať celoročnú daň a zaplatiť úrok zo sumy rozdielu dane vypočítanej v jeho daňovom priznaní a zaplatených preddavkov na daň vo výške dvojnásobku základnej úrokovej sadzby Európskej centrálnej banky.“.
8. § 42 sa dopĺňa odsekmi 14 a 15, ktoré znejú:

„(14) Platenie preddavkov na daň v zníženej výške podľa odseku 1 alebo 2,  je daňovník povinný oznámiť príslušnému správcovi dane predložením vyhlásenia príslušnému správcovi dane najneskôr 15 dní pred uplynutím lehoty splatnosti preddavku na daň z príjmov; zmenu výšky platenia preddavkov na daň môže daňovník počas zdaňovacieho obdobia oznámiť raz za kalendárny štvrťrok.

(15) Ak sa daňovník rozhodol preddavky na daň v príslušnom zdaňovacom období neplatiť podľa odseku 3 prvej vety, je povinný to oznámiť príslušnému správcovi dane predložením vyhlásenia najneskôr 15 dní pred uplynutím lehoty splatnosti preddavku na daň z príjmov.“.

1. Za § 52zzze sa vkladá § 52zzzf, ktorý vrátane nadpisu znie:

„**§ 52zzzf**

**Prechodné ustanovenia k úpravám účinným od 1. januára 2026**

„(1) Ustanovenia § 34 ods. 1 až 4 a ods. 9 až 11 a § 42 ods. 1 až 4, ods. 10 a 11 a ods. 14 a 15 v znení účinnom od 1. januára 2026 sa prvýkrát použijú pri platení preddavkov na zdaňovacie obdobie začínajúce najskôr 1. januára 2026.

(2) Do začatia preddavkového obdobia podľa § 34 v roku 2026 platia daňovníci, ktorí sú fyzickými osobami, preddavky na daň podľa predpisu účinného do 31. decembra 2025.“.

(3) Do začatia preddavkového obdobia podľa § 42 v roku 2026 platia daňovníci, ktorí sú právnickými osobami, preddavky na daň podľa predpisu účinného do 31. decembra 2025.“.

**Čl. II**

Tento zákon nadobúda účinnosť 1. januára 2026.